cyanic-selkie/wikianc huggingface dataset:
Hispaania mark
Geograafiline kontekst
Ala vastab laias laastus piirkonnale Püreneede ja Ebro jõe vahel. Margi kohalik rahvastik oli kirju, sealhulgas ibeerid, baskid, juudid ja goodid, kes olid vallutatud või alistatud muslimite emiraadi poolt lõunas või Frangi riigi poolt põhjas. Territoorium muutus koos impeeriumide õnnega ja krahvkondade halduriteks nimetatud kas krahvide või wālide feodaalsete ambitsioonidega. Lõpuks said margi valitsejad ja rahvas autonoomia ja nõutasid iseseisvust. Väljaspool krahvkondade segadust tekkisid piirkonnas Navarra, Aragóni ja Kataloonia vürstkonnad.
Krahvkonnad, mis erinevatel aegadel moodustasid margi osa, olid: Pamplona, Sangüesa, Jaca, Sobrarbe, Ribagorza, Pallars, Urgell, Cerdanya, Conflent, Roussillon, Vallespir, Peralada, Empúries, Besalú, Osona, Barcelona ja Girona.
Juured
Hispaania mark tekkis Frangi riigi nende südamaalt Neustrias ja Austraasias lõunasse laienemisel, alustades Karl Martelli vallutustest aastal 732 ning pärast mitmeid kümnendeid võitlusi frankide ja muslimite (mauride) vahel Pürenee poolsaarel.
Muslimite sissetungid jõudsid Pürenee mägedeni Pürenee poolsaarel. Aastal 719 jõudsid Al-Samh ibn Maliki väed idarannikule, võttes läänegootide allesjäänud Septimaania provintsi ja rajades kindlustatud baasi Narbonne'is. Kontroll tagati kohalikele elanikele soodsamate tingimuste, valitsevate perekondade vaheliste abielude või lepingute pakkumisega. Edasise laienemise peatas kaotus Toulouse'i lahingus. Gironas ja Barcelonas paigaldati wālid.
Muslimite väed siiski jätkasid sõjaretki oma Gallia naabrite vastu põhjas, jõudes Autunini. Rahu sõlmiti aastal 730 Toulouse'i lahingu võitja, Akvitaania hertsogi ja berberi mässulise isanda Uthman ibn Naissa (Munuza) vahel, kes asus Cerdanyas (võib-olla tänapäeva Kataloonias), piirkonnas, mis pidi toimima puhverriigina Omajaadide laienemise vastu. Rahuleping pitseeriti hertsogi tütre abieluga Munuzaga. Siiski alistati Munuza Omajaadide sõjalise ekspeditsiooni poolt (731) ja algas veel üks muslimite laienemise periood.
Akvitaania (sealhulgas Vasconia hertsogkond) vandus frangi liidritele ametlikult truudust mitu korda (Odo aastal 732, Hunald aastal 736 pärast alistamist), kuid jäi tegelikult sõltumatuks. Aastal 737 juhtis Karl Martell ekspeditsiooni Alam-Rhone'i ja Septimaaniasse, võib-olla nähes, et Omajaadid ähvardasid tugevdada oma haaret Burgundias, kuid ei suutnud piirkonda allutada ja hoida.
Pippini poeg Karl Suur täitis Karolingide eesmärgi laiendada keisririigi kaitsepiire Septimaania taha, luues tugeva puhverriigi Omajaadide Ibeeria emiraadi/kalifaadi ja frankide keisririigi vahele, pärast kontrolli tugevdamist Vasconia hertsogkonna üle Akvitaania kuningriigi loomisega aastal 781, mida valitses tema poeg Ludwig Vaga.
Loomine
Frangid lõid Hispaania margi, vallutades endise Läänegootide Hispaania kuningriigi kirdeterritooriumi, mis oli muslimite poolt vallutatud.
Esimene vallutatud krahvkond oli Roussillon (koos Vallespiriga) umbes aastal 760. Aastal 785 võeti Püreneedest lõunas Girona krahvkond (koos Besalúga). Ribagorza ja Pallars seoti Toulouse'iga ja lisati sellesse krahvkonda umbes aastal 790. Urgell ja Cerdanya lisati aastal 798. Esimesed ülestähendused Empúries'i krahvkonnast (koos Peraladaga) on aastast 812, kuid krahvkond oli arvatavasti frankide kontrolli all enne aastat 800.
Pärast arvukaid võitlusi võeti Barcelona krahvkond (koos Osonaga) Frangi vägede poolt aastal 801. Aastatel 798–802 rajati Aragónis arvukalt kindlusi. Pamplonat (ja Sangüesa)t kontrolliti frankide poolt lühidalt aastani 817, kui see kaotati baski ja kristlike ibeeride vägedele. Sobrarbe marki arvamise aeg on selgusetu.
Pärast Pamplona (817) ja Aragóni (820) kaotust kutsuti marki läänegootidest rahvastiku järgi sageli Gothiaks. Lisaks, kuna krahvid haldasid sageli maid Septimaanias, kutsuti kogu piirkonda mõnikord Septimaaniaks.
Struktuur
Margi kohalik rahvastik oli kirju, koosnedes hispano-roomlastest, ibeeridest, baskidest, juutidest ja gootidest, kes vallutati või allutati muslimite või Frangi riigi poolt põhjast ja lõunast. Piirkond muutus koos riikide õnnega ja krahvkondi haldama nimetatud krahvide või wālide feodaalambitsioonidega. Kui Frangi riigi võim vähenes, muutusid margi valitsejad iseseisvateks vasallideks. Piirkond sai hiljem Navarra, Aragóni ja Kataloonia vürstkondade osaks.
Karl Suure poeg Ludwig võttis Barcelona selle maurist valitsejalt aastal 801, tagades seega frankide võimu piirialal frankide ja mauride vahel. Barcelona krahvid said siis frangi võimu vürstlikeks esindajateks Hispaania margis. Mark koosnes erinevatest äärealade väikestest territooriumidest, igaühte neist valitses väiksem Miles koos oma relvastatud teenritega ja kes teoreetiliselt vandusid krahvi kaudu keisrile truudust. Valitsejaid kutsuti krahvideks; kui nad valitsesid mitut krahvkonda, võtsid nad sageli endile hertsogi nimetuse. Kui krahvkond moodustas piiri muslimi kuningriigiga, valiti frangi tiitel markii.
9. sajandil moodustati Püreneede idaosas krahvkonnad kui Barcelona krahvide apanaažid, sealhulgas Cerdanya, Girona ja Urgell.
9. sajandi algul algatas Karl Suur uue maa annetamise liigi, aprisio, millega jaotati ümber varem keisri alluvuses inimtühjadel või mahajäetud aladel olnud maa. See sisaldas eriõigusi ja puutumatust, mis võimaldas märkimisväärset sõltumatust keiserlikust kontrollist. Ajaloolased on tõlgendanud aprisiot nii varase feodalismi vormina kui ka majanduslikus ja sõjalises mõistes mehhanismina meelitada asunikke hõredalt asustatud piirialadele. Sellised isemajandavad maaomanikud olid krahvidele abiks, pakkudes Frangi riigi piiri kaitseks relvastatud mehi. Aprisio õigused (esimesed olid Septimaanias) anti isiklikult Karolingist kuninga poolt, nii et need tugevdasid ustavust keskvõimule, vastukaaluks kohalikule võimule, mida kasutasid markkrahvid.
Siiski võimaldasid kehvad sidemed ja kauge keskvõim põhilistel feodaalüksustel areneda sageli isemajanduslikeks ja peamiselt põllumajanduslikeks. Igaühte valitses väike pärilik sõjaline eliit. Need arengud territooriumidel, millest hiljem sai Kataloonia, järgisid sarnast mustrit teistel piirialadel ja markides. Näiteks esimene Barcelona krahv Berà nimetati kuninga poolt aastal 801, aga hiljem olid tugevad järglaskrahvid, nagu Sunifred (844–848), võimelised tiitli pärima. See muutus järk-järgult tavaks, kuni krahvkond muutus pärilikuks (Guifré el Pilós aastal 897). Krahvkond muutus de facto iseseisvaks krahv Borrell II ajal, kui ta loobus küsimast kuninglikke käske pärast seda, kui frangi kuningad Lothar ja Hugues Capet ei aidanud teda krahvkonnna kaitses muslimiliidri al-Mansuri vastu, kuigi dünastia vahetus võis mängida rolli selles otsuses.
Mõned krahvid taotlesid frangi (germaani) tiitlit "Gothia vürst". Varajane Andorra ajalugu Püreneedes annab üsna tüüpilise pildi piirkonna võimust, ja see on ainus tänapäevani ellu jäänud Hispaania margi osa, mis pole liidendatud ei Prantsusmaa ega Hispaaniaga.
Lauri (eesnimi)
Lauri on Soomes ja Eestis kasutatud mehenimi. Nime Lauri nimepäev on 10. august.
Seda nime võib kasutada ka perekonnanimena.
Päritolu
Nimi Lauri on üks vorm nimest Laurentius, mis on pärit Vana-Kreekast.
Nime levik Eestis
2018. aasta 1. jaanuari seisuga on eesnimi Lauri 2457 mehel. Lauri on populaarsuselt 63. mehenimi. Lauri on keskmiselt 32 aasta vanune (mediaanvanus on 33). Kõige populaarsem on eesnimi Lauri Võru maakonnas, kus neid on maakonna 10 000 elaniku kohta 27,62. Eesnime Lauri esinemis­sagedus vanuserühma 10 000 elaniku kohta.
Nõmmik (perekonnanimi)
Nõmmik on perekonnanimi.
2018. aasta 1. jaanuari seisuga oli Eestis perekonnanimi Nõmmik 547 inimesel: 248 mehel ja 299 naisel. Perekonnanimede levikult on Nõmmik meeste puhul 198. kohal ja naiste puhul 177. kohal.
Sagu laht
Sagu laht on laht Harju maakonnas Kuusalu vallas, Hara lahe osa. Laht piirneb läänes Juminda poolsaarega.
Douglas A-4 Skyhawk
Douglas A-4 Skyhawk on Ameerika Ühendriikide ettevõtte Douglas Aircraft Company 1950. aastate algul loodud ühemootoriline eelhelikiiruseline kerge USA sõjalaevastiku lennukikandjatele käitamiseks kohandatud reaktiivründelennuk. A-4 esmalend toimus 22. juunil 1954.
A-4 Skyhawk oli üks vähestest laevastiku tekilennukitest, mille tiivaotsad ei olnud ülesklapitavad, sest laeva tekil liiklemiseks oli lennuki 33° noolsusega deltatiiva 8,4-meetrine ulatus piisavalt väike. Skyhawk lendas Vietnami sõjas, Yom Kippuri sõjas ja Falklandi sõjas. Aastatel 1954–1979 ehitatud Douglas A-4 Skyhawki koguarv on 2960.
Rahvuslik Trükimuuseum
Rahvuslik Trükimuuseum (inglise keeles National Print Museum) on Iirimaa pealinnas Dublinis tegutsev muuseum, mis kogub, dokumenteerib, säilitab, näitab, tõlgendab ja pakub juurdepääsu materjalidele trükikunsti kohta ning toetab sellega seotud oskuste säilitamist ja arengut Iirimaal.
1996. aastal avatud muuseum jutustab trükitööstuse kujunemise loo.
Muuseum on pälvinud täieliku akrediteeringu Iirimaa Pärandinõukogu (Heritage Council) muuseumistandardite programmist. Püsiekspositsioonis on esinduslik valik varustust ja esemeid trükikunsti sajanditevanusest ajaloost. Huvitavamate esemete seas on Gutenbergi trükipressi koopia (laenatud teleseriaali "Tudorid" butafooriast) ja Iirimaa iseseisvusdeklaratsiooni originaal 1916. aastast (oli deponeeritud muuseumi 2016. aastani) koos sama tüüpi Wharfedale'i trükimasinaga, millel originaal trükiti.
Rahvuslik Trükimuuseum korraldab giidiga ekskursioone, näitusi, töötube, loenguid ja eriüritusi.
Ferruzzano
Ferruzzano on vald (comune) Itaalias Calabria maakonnas città metropolitana di Reggio Calabrias.
Visa hing 3
Sisu
New Yorgis plahvatab päise päeva ajal pomm ja salapärane võõras, kes nimetab ennast Simoniks hakkab John McClaine'iga mängima mängu "Simon says". McClaine'i hakatakse mööda linna jooksutama, kuni Simon ütleb talle, et ühes New Yorgi koolis on võimas pomm. McClaine peab vältima katastroofi ja samal ajal klaarima arved Simoniga, kes osutub Hans Gruberi, terroristi, kelle McClaine Nakatomi kriisi ajal tappis, vennaks.
Aubrey Beardsley
pisi|Aubrey Beardsley [[Jacques-Émile Blanche'i maalil]] Aubrey Vincent Beardsley (21. august 1872 Brighton – 16. märts 1898 Menton) oli inglise illustraator.
Ferruzzano
476 meetri kõrgusel merepinnast asuva Ferruzzano asustustihedus on keskmiselt inimest ruutkilomeetri kohta.
Aubrey Beardsley
Beardsleyd peetakse üheks tähtsamaks art nouveau esindajaks. Iseloomulikud musta tindiga joonistused valgel taustal kujutavad groteskseid ja erootilisi stseene. Teemad on tihti ajaloolised või mütoloogilised (näiteks illustratsioonid Oscar Wilde'i "Salomele"). Beardsley stiili mõjutasid 19. sajandi lõpul Pariisis moes olnud jaapani puulõiked ja Henri de Toulouse-Lautreci plakatikunst. Teda peetakse lisaks Oscar Wilde'ile ja James A. McNeill Whiltlerile üheks estetismi juhtfiguuriks.
Ferruzzano
Ferruzzano piirneb järgmiste omavalitsusüksustega: Bianco, Bruzzano Zeffirio, Caraffa del Bianco, Sant'Agata del Bianco.
Aubrey Beardsley
Hoolimata lühikesest loomeperioodist (Beardsley suri 25-aastaselt tuberkuloosi) oli tema panus art nouveau ja plakatikunsti arengusse tähelepanuväärne.
Ferruzzano
Ferruzzano halduspiirides asuvad järgmised fraktsioonid: Ferruzzano Marina, Ferruzzano Superiore, Saccuti.
Euroopa Rändurite Assotsiatsioon
Euroopa Rändurite Assotsiatsioon (ERA) (saksa Europäische Wandervereinigung(EWV), inglise European Ramblers Association(ERA), prantsuse Féderation Européenne de la Randonnée Pédestre (FERP) ) on Euroopa jalgsimatkajate ühenduste liit. ERA moodustati sakslaste ettevõttel 1969. aastal Saksamaa Liitvabariigi seaduste järgi. ERA-sse kuuluvad enamiku Euroopa riikide rahvuslikud katusorganisatsioonid ning ka eriti auväärsed üksikisikud. Samuti on organisatsioonis endisi Euroopa suurriikide kolooniaid. ERA-sse kuulub 55 rahvuslikku katusorganisatsiooni 28-st riigist, organisatsiooni peakorter asub praegu Kasselis ja sekretariaat Prahas. Rahvuslike organisatsioonide kaudu ühendab ERA ligi 5 miljonit matkajat. Eesti Matkaliit liitus ERA-ga 1993. aastal. Euroopa rannikurada, kaugmatkarada (European Long Distance Path) E9 kulgeb Eesti rannikult Harju- ja Ida-Virumaal kuni Atlandi ookeanini. Vt. E9 Eesti lõikude, matkaradade kirjeldused . Euroopas on märgistatud juba 12 kaugmatkarada. ERA eesmärgiks on: ERA aastakonverentsid on üle-euroopalised mitmepäevased kokkusaamised, mille käigus lisaks organisatsioonilistele küsimustele tutvutakse vahetult korraldajamaa matkavõimalustega. 2007. aasta 13.. 16. septembril toimus arvult 38. aastakonverents Eestis Laulasmaal
Aubrey Beardsley
Ta oli väljaande The Yellow Book esimeseks kunstiliseks toimetajaks. Ta kujundas selle esimesed kaanepildid ning valmistas sinna mitmeid illustratsioone.
Silmarahu
Silmarahu on Lääne maakonnas Haapsalu linnas Põgari-Sassi küla alal Väinameres asuv 0,11 hektari suurune saar (rahu) Matsalu rahvuspargis. Saare rannajoone pikkus on 135 meetrit.
Rahu koordinaadid on. Saar asub 200 meetrit Liialaiust läänes.
Rahu on pikliku kujuga ja kivise pinnamoega.
Lihavõttehommik
„Lihavõtte hommik “ on saksa kunstniku Caspar David Friedrichi (1774–1840) teos.
Emapiim (romaan)
"Emapiim" on Nora Ikstena romaan, mis ilmus 2015. aastal. 2017. aasta alguses oli Lätis romaani müüdud 17 000 eksemplari. Ilze Tālberga ja Contra tõlkisid romaani 2018. aastal eesti keelde. Teos põhineb suuresti autori enda elulool. Teose avaldas kirjastus Hunt.
Sisu
Lugu jutustatakse kahest vaatepunktist: 1969. aastal sündinud tütre ja 1944. aastal sündinud ema perspektiivist. Vaatepunktid vahelduvad peatükkide kaupa. Sündmused leiavad aset Nõukogude Lätis. Teos lõppeb Läti vabariigi iseseisvumisega.
Kui tütar 1969. aastal sündis, põgenes ema kodust ega andnud tütrele emapiima. Kui ema 1944. aastal sündis, tegi tema ema aga kõik endast oleneva, et last sõjas purustatud linnas elus hoida ja kaitsta. Tuleb välja, et ema ja tütre esimesed elupäevad erinesid teineteisest drastiliselt.
Teose alguses elab perekond Riias: ema, tütar, ema ema ja ema kasuisa. Ema töötab haiglas günekoloogina. Tütre eest hoolitsemine on ema ema ja ema kasuisa ülesanne. Tütar tunneb ka ise, et tema vanemad on emaema ja ema kasuisa. Tütar kardab ema, ent samas igatseb tema lähedust.
Ema on andekas arst, kel tekib võimalus minna Leningradi tööle. Seal õnnestub tal kunstlikult viljastada oma naaber Serafima. Serafima mees on vägivaldne. Kui ema näeb, et mees on Serafimat löönud, otsib ta mehe üles ja lööb teda haamriga. Ema tegu tuleb mõne aja pärast välja ja ema saadetakse tagasi Lätti, kus tal puudub igasugune tööalane tulevikuväljavaade. Ometi õnnestub emal leida töö väikese maakoha ambulantsis. Ema ja tütar kolivad kahekesi maale, jättes maha emaema ja ema kasuisa.
Ema isa suri nõukogude repressioonide tõttu. See tekitas emas suurt vastumeelsust nõukogude korra vastu. Tütrel on seda keeruline mõista. Tema on terve elu elanud Nõukogude Lätis, mistõttu ta ei oska teistsugust maailma ettegi kujutada. Ema vaimne tervis halveneb pidevalt. Tütar on tema pärast mures ja tunneb ennast ema eest vastutavana.
Tütar lõpetab maal põhikooli ja suundub gümnaasiumi ajaks tagasi Riiga. Gümnaasiumis liitub tütar kultuuriringiga, mida veab õpetaja Blūms. Ringis kuuleb tütar Läti vabariigist. Peagi saadetakse õpetaja Blūms koolist nõukogudevastasuse tõttu minema. Ometi ei lähe enam kaua, kuni kuulutatakse välja Läti vabariik.
Temaatika
Teos tegeleb probleemidega nii perekonna kui ka ühiskonna tasandil. Kõiki probleeme raamistab nõukogude võim, mis mõjutab kõigi tegelaste elu ja omavahelisi suhteid.
Kõige rohkem on esil ema ja tütre suhe. Neile põhjustab probleeme erinev elukogemus ja arusaamad, samuti hirm ja suutmatus oma tundeid sõnastada. Peamised probleemid on tingitud ema kehvast vaimsest tervisest ja ema ja tütre erinevast suhtumisest nõukogude võimu. Teoses tegeletakse palju põlvkondadevaheliste erinevustega. Esindatud on kolm põlvkonda. Ema ema ja isa on elanud ka vabas Lätis, ema teab vabast riigist oma isa kaudu, tütar aga on sündinud ja kasvanud nõukogude Lätis. Erinevalt emast ja ema isast kohaneb ema ema uue võimuga ja õpib selles elama. Ema tajub seda reetmisena ja kannab seepärast ema peale viha. Tütar aga ei tea vabast riigist midagi ja ei mõista ema, kui ta üritab tütrele kahe korra erinevust selgitada.
Teos näitab ka nõukogude ühiskonna ebaõiglust ja konservatiivsust. See tuleb enim esile tütre koolis, kus teda sunnitakse piima jooma ja ette kandma koolivälistest vestlustest emaga. Tütart ähvardatakse pidevalt koolist väljaheitmisega, kui ta peaks ilmutama vähimatki nõukogudevastasust. Võimu konservatiivsus väljendub ema töös. Näiteks kunstliku viljastamisega tegeles ema salaja, kuna võim ei soosinud nii uuenduslikke võtteid.
Teos kuulub mälukirjanduse žanrisse ja põhineb suuresti autori enda elulool.
Štšolkine
Štšolkine (ukraina Щолкіне, vene Щёлкино) on linn Ukrainas Krimmis. Asub Kertši poolsaare põhjarannikul, Arabati lahe ääres. pisi|Rand Štšolkines pisi|Krimmi tuumaelektrijaama varemed Linn rajati planeeritud Krimmi tuumaelektrijaama ehitajate asulana. Seoses Tšornobõli katastroofiga peatati tuumajaama ehitus 1989. aastal. Asula sai linnaõigused 1992. aastal ja on tänapäeval kuurortlinn. Linn sai nime tuumafüüsiku Kirill Štšolkini järgi.
Ukraina 2001. aasta rahvaloenduse andmetel oli linna elanike arv 11677.
Wilhelm Heinrich Hastfer
pisi|Hastferide suguvõsa aadlivapp Wilhelm Heinrich Hastfer (vähemalt 1646 – 11. jaanuar 1704) oli ooberst, Virumaa maamiilitsarügemendi ülem, Eestimaa maanõunik, mõisaomanik. Osales Põhjasõjas.
Elulugu
Wilhelm Heinrich Hastferi täpne sünniaeg pole teada, kuid ta sündis 1646. aastal või hiljem. Tema isa oli Johan Hastfer, kes oli 1646. aastal abiellunud Helena Taube af Karlöga, tulevase Wilhelm Heinrichi emaga.
Wilhelm astus sõjaväkke 1672. aastal reamehena Stockholmi vahtkonnas (livgardet), kuid kolis 1673. aastal välismaale. Ta asus Saksi elektoraadi teenistusse ning tõusis seal kuni kapteni auastmeni. Ta naasis 1678. aastal Rootsi armeesse ning oli samal aastal Heinrich Horni ratsarügemendi ooberst/kolonel.
Põhjasõja alguseks oli temast saanud Eestimaa maanõunik ning Virumaa maamiilitsarügemendi kolonel (1701). 1700. aastal oli tema üks vähestest aadlikest, kes kuningas Karl XII kohtuma läks, kui tema Narva alla minnes Rakveres peatus.
1703. aastal hakkas tema rügement kannatama ärajooksite tõttu, mil igal ööl jooksis ära ligi 20–40 meest. Ta pidas selle vastu võitlemises vajalikuks igasse kihelkonda salk sõdureid saata, mida ta Eesti kindralkuberneri Axel Julius De la Gardiega arutas. Nad mõlemad mõistsid, et ärajooksmist keelavate plakatite välja andmine selle vastu ei aita.
Alex Tuch
pisi|Alex Tuch (2023) Alex Daniel Tuch (sündinud 1. aprillil 1996 Syracuse'is New Yorgi osariigis) on USA jäähokimängija, kes mängib NHL-i klubis Buffalo Sabres ründajana paremäärel.
Wilhelm Heinrich Hastfer
Elulugu
Ta läks 1704. aastal armeest erru, kuid langes Narva piiramisel vangi. Ta suutis aga Tallinna naasta, kus ta 11. jaanuaril 1704 suri.
Alex Tuch
Aastatel 2014–2016 mängis ta kaks hooaega Boston College'i jäähokimeeskonnas.
Wilhelm Heinrich Hastfer
Isiklik elu
Wilhelm Heinrich Hastfer abiellus kaks korda. Esimest korda Görvel Horn af Äminnega 1677. aastal. Tema teine naine oli Margareta Clodt von Jürgensburg, kes suri 1698. aastal.
Alex Tuch
2014. aastal valis Minnesota Wild ta NHL-i draft'is 18. valikuna. 2016. aasta aprillis sõlmis ta Wildiga kolmeaastase lepingu. Hooajal 2016–17 asus ta mängima American Hockey League'i klubis Iowa Wild, mis on Minnesota Wildi noorteklubi. NHL-is debüteeris Tuch 4. veebruaril 2017 mängus Vancouver Canucksi vastu.
Wilhelm Heinrich Hastfer
Isiklik elu
Tal oli kaks poega, Johan (1692–1769) ja Gustaf Berndt (1695–1759).
Alex Tuch
2017. aasta juunis liitus ta Vegas Golden Knightsiga. 15. oktoobril 2017 toimunud mängus Boston Bruinsi vastu lõi ta oma esimese värava NHL-is. Samal hooajal jõudis ta Golden Knightsiga Stanley karikavõistluste finaali, kus kaotati Washington Capitalsile mängudega 1:4. 2018. aasta oktoobris pikendas Tuch Golden Knightsiga lepingut seitsme aasta võrra.
Wilhelm Heinrich Hastfer
Mõisaomandid
Wilhelm Heinrich Hastferile kuulusid Eestis Tõdva-Kõnnu (Köndes), Aaspere (Kattentack) ja Maidla (Wredenhagen) mõis.
Alex Tuch
2021. aasta juulis tehti talle õlalõikus, mille tõttu jäi ta hooaja 2021–22 algust kõrvale.
Wilhelm Heinrich Hastfer
Mõisaomandid
Neist viimase, Maidla mõisa, pantis ta paar korda ära. Ühe osa mõisast kuueks aastaks 1685. aasta 15. juulil Maria Büttnerile 6000 riigitaalri eest ning uuesti 14. juulil 1686. aastal Diedrich Wittele, jällegi kuueks aastaks.
Alex Tuch
2021. aasta novembris kaubeldi Tuch Golden Knightsist Buffalo Sabresi.
2014. aastal tuli Tuch USA kuni 18-aastaste koondisega omaealiste maailmameistriks.
Neurotransmissioon
Neurotransmissiooniks ehk keemiliseks neurotransmissiooniks (ladina neurotransmissio) (ka sünaptiliseks ülekandeks) nimetatakse kahe neuroni vahel toimuva impulsi keemilise vahendamise protsessi. Neurotransmissiooni käigus toimub närvilõpmetest erituva neurotransmitteri sihtrakku (nt presünaptilise neuroni) vastuvõtmine ning aktivatsioon ja/või inhibitsioon teise neuroni (näit postsünatilise neuroni) retseptorite poolt.
Neurotransmissioonil põhineb, kaasaegsete teooriate põhjal, paljude kesknärvisüsteemi toimivate ainete ja ravimite ringlus.
Inimeste suhtes mürkmadudeks liigitatud madude toksiinina toimiv sülg, mille toime on neurotoksiline, toimib ka neurotransmissiooni, olenevalt mürkmao sülje biokeemilisest koostisest kas presünaptiliste või postsünapitliste neuronite, kaudu.
Välislingid
Selles artiklis on kasutatud ingliskeelset artiklit en:Neurotransmission seisuga 27.04.2014.
Tessalit
Tessalit on maakommuun ja küla Mali Kidali piirkonnas. Tessaliti küla on samanimelise cercle'i keskus. Tessalit asub Aguel'hocist 85 kilomeetrit põhjas ja Alžeeria piirist 70 kilomeetri kaugusel. Kommuuni umbes 30 000-ruutkilomeetrine ala on peaaegu täielikult kõrb. 2009. aasta rahvaloenduse järgi elas Tessalitis 5739 inimest.
Küla teenindab Tessaliti lennujaam.
Tessalit on Sahara oaas ning on pikka aega olnud rändajatele heaks peatuspaigaks. Turismi kõrval on Tessaliti peamiseks majandusharuks kipsi- ja krohvitööstus, mis on viimastel aastatel tulenevalt tuareegide ülestõusust ja terrorismilainest tublisti kannatada saanud.
Tessalitist 7 kilomeetri kaugusel kirdesse jäävas Amachachi külas asub Mali valitsusvägede baas.
Kommuun asub Adrar des Ifoghasi mäestikus. Suurema osa rahvastikust moodustavad tuareegid.
Tessalitist on pärit ansambel Tinariwen ja luuletaja Souéloum Diagho. Tessaliti sõprusküla on Saint-Jean-de-Maurienne Prantsusmaal.
Tessaliti cercle's asuvad Tessaliti, Timtaghène ja Aguel'hoci kommuun.
Tessaliti lahing
Hoolimata Mali õhuväe ja Ukraina palgasõdurite toetusest, kaotasid Mali valitsusväed Tessaliti 2012. aastal tuareegi mässulistele.
Tessaliti tagasivallutamine
Prantsusmaa dessantväed maandusid Tessaliti lennujaamas ning võimaldasid Prantsuse-Aafrika koalitsiooni õhusõidukitel lennuväljal maanduda. Peastaabi kõneisiku kolonel Thierry Burkhardi sõnul vallutati Tessalit 2013. aasta 8. veebruaril.
Sandra (eesnimi)
Sandra on naisenimi. Nime Sandra nimepäev on 19. aprillil.
Päritolu
Sandra on inglise päritolu naisenimi. Sandra on lühivorm nimest Alessandra.
Lätis
Lätis oli 2021. aasta 30. juuni seisuga eesnimi Sandra 8316 inimesel.
Eestis
2018. aasta 1. jaanuari seisuga on eesnimi Sandra 2237 naisel. Sandra on keskmiselt 16 aasta vanune (mediaanvanus on 15).
Kõige populaarsem on eesnimi Sandra vanuserühmas 10–14, kus neid on 10 000 elaniku kohta 52,37.
Kõige rohkem on Sandra-nimelisi sündinud juulis, kokku 219.
Kõige populaarsem on eesnimi Sandra Jõgeva maakonnas, kus sellenimelisi on maakonna 10 000 elaniku kohta 19,96.
Eesti päritolu inimesed
pisi|Eesti laulja Sandra Nurmsalu
Külm purusamblik
Külm purusamblik (Ochrolechia frigida) on samblik.
Ta on Eestis arvatud II kaitsekategooriasse (seisuga 2012).
Teda leidub rabade (sademetoiteliste soode) tüübirühma kasvukohatüüpides.
Grīvas
Grīvas on küla (mazciems) Lätis Gulbene piirkonnas Jaungulbene vallas. Küla asub valla edelaosas Grīvupīte oja ääres.
Kirs (perekonnanimi)
Kirs on perekonnanimi.
2018. aasta 1. jaanuari seisuga oli Eestis perekonnanimi Kirs 607 inimesel: 284 mehel ja 323 naisel. Perekonnanimede levikult on Kirs meeste puhul 159. kohal ja naiste puhul 156. kohal.
Marianne (eesnimi)
Marianne on naisenimi. See on prantsuse versioon kreeka nimest Mariamne, mis on variant nimest Mary, heebrea nimest Miriam, Mirjam.
18. sajandi Prantsusmaal oli Marianne populaarne nimevariant Marian, Marie. See võib olla ka kombinatsioon nimedest Marie ja Anne. See on andnud inspiratsiooni mitmele topeltnimele nagu näiteks Marie-Anne, Anne-Marie ja teisi variante nagu Anna Maria, Ana-Maria ja Marianna ja alternatiivsed kirjaviisid Mary Ann ja Mary Anne. Nende kahe nime kombinatsioon on populaarne ka kristlaste seas, sest püha Anna on traditsionaalne neitsi Maarja ema nimi.
Careri
Careri on vald (comune) Itaalias Calabria maakonnas città metropolitana di Reggio Calabrias.
320 meetri kõrgusel merepinnast asuva Careri asustustihedus on keskmiselt inimest ruutkilomeetri kohta.
Careri piirneb järgmiste omavalitsusüksustega: Benestare, Platì, San Luca, Santa Cristina d'Aspromonte.
Careri halduspiirides asuvad järgmised fraktsioonid: Natile Vecchio, Natile Nuovo.
Akmenė rajoon
Akmenė rajoon (leedu keeles Akmenės rajono savivaldybė) on 1. järgu haldusüksus (rajoon) Šiauliai maakonnas Leedus. Rajoon piirneb põhjas Lätiga.
Rajoonis on kuus omavalitsust, selle pindala on 844 km2 ja elanike arv oli 2014. aastal 21 685 inimest.
Rajoon moodustati 1950. aastal. Rajoon koosneb järgmistest valdadest: Akmenė, Kruopiai, Naujoji Akmenė, Papilė ja Venta vald. Omaette omavalitsuse moodustavab veel Naujoji Akmenė linn.
pisi|tühi|Akmenė rajooni omavalitsused
Suurim asula on halduskeskus Naujoji Akmenė (9059 inimest). Teised linnad rajoonis on Akmenė ja Venta. Lisaks asuvad rajoonis Papilė ja Kruopiai alev. 2011. aasta seisuga oli elanikest 95,36% leedulasi, 2,46% venelasi, 0,63% lätlasi, 0,39% ukrainlasi, 0,3% valgevenelasi, 0,28% poolakaid, 0,15% mustlasi, 0,09% sakslasi ja 0,34% oli muust rahvusest.
Rajooni tähtsamad jõed on lääneosas voolav Venta jõgi ning selle lisajõed Virvytė, Dabikinė ja Vadakstis.
Bernard Velhac
Bernard Velhac (21. august 1957 – 7. jaanuar 2015 Pariis), tuntud ka kui Tignous, oli prantsuse karikaturist ja ajakirjanik.
Hukkumine
Bernard Velhac tegi kaastööd satiirilisele nädalakirjale Charlie Hebdo, mis oli avaldanud 2012. aastal pilapilte islamiusu prohvet Muḩammadi kohta ja sattunud Al-Qā‘idah "musta nimekirja".
2015. aasta 7. jaanuari ennelõunal ründasid ajakirja toimetust kaks maskides meest, kes olid relvastatud Kalašnikovi automaatide, püssi ja granaadiheitjaga. Fraasi Allāhu Akbar hüüdnud terroristide kümne ohvri seas olid veel Cabu, Honoré, Charb, Bernard Maris ja Georges Wolinski.
Vanuatu jalgpallikoondis
Vanuatu jalgpallikoondis on Vanuatu rahvuskoondis jalgpallis.
Kabelilõugas
Kabelilõugas (eestirootsi keeles Kabbelvikin) on laht (lõugas) Harju maakonnas Naissaare edelarannikul.
Alfa Romeo Vormel 1-s
Itaalia mootorivalmistaja Alfa Romeo on Vormel 1 sarjas osalenud mitu korda. Praegu osalevad nad Alfa Romeo F1 Team Orlen nime all. Võistkonda haldab Sauber Motorsport AG. Mark on kohati osalenud nii konstruktorina kui ka jõuallikatarnijana ja  hooaegade vahel ning alates. aastast kommertspartnerina. Alfa Romeo esimesed tehasesõitjad tulid kaheks esimeseks maailmameistriks: Nino Farina. aastal ja Juan Manuel Fangio. aastal. Pärast sellist edu otsustas Alfa Romeo Vormel 1-st loobuda.
1960-ndatel polnud ettevõttel olulist kohalolekut sarjas, sellegipoolest mõned eravõistkonnad kasutasid oma autodes Alfa Romeo mootoreid. Järgmisel kümnendi alguses toetas Alfa Romeo nende tehasesõitjat Andrea de Adamichit modifitseeritud 3-liitrise V8-mootoriga Alfa Romeo Tipo 33/3 sportautost Adamichi McLareni and Marchi  jaoks. Kumbki kombinatsiooni punkte ei toonud.
Kümnendi keskpaigas arendas Alfa Romeo insener Carlo Chiti uue 12-silindrise reasmootori, mis oli 1975. aasta sportautode maailmameistrivõistlustel väga edukas. Brabhami võistkonna omanik Bernie Ecclestone veenis Alfa Romeot neile mootoreid tasuta tarnima. aasta hooajaks. Kuigi Brabham-Alfa Romeo esimene hooaeg oli tagasihoidlik, siis ja  hooaegadel võtsid nende autod 14 poodiumikohta, nende hulgaks kaks Niki Lauda etapivõitu.
Ettevõtte spordiosakond Autodelta naasis tehasetiimina. aastal. Teine periood konstruktorina oli vähem edukas kui esimene. Tagasitulekust kuni hilisema uuesti lahkumisena. aasta hooaja järel, Alfa Romeo tehasesõitjad ei võitnud ühtegi sõitu ja võistkond ei lõpetanud konstruktorite karikas kunagi kõrgemal, kui kuuendal kohal. Mootoreid tarniti ka Osella võistkonnale aastatel –, aga nemad teenisid ainult kaks punkti konstruktorite arvestuses.
Alfa Romeo logo naasis Vormel 1 sarja 2015. aastal Scuderia Ferrari autodel. 2017. aastal teatas Alfa Romeo, et nendest saab järgmisest hooajast Sauberi nimisponsor ja teevad suuremat tehnilist ja kommertskoostööd. Võistkond naasis Vormel 1 sarja. aastal, kui Sauber nimetati ümber Alfa Romeoks.
Alates 2022. aastast on Saksamaa sporditarvete ettevõte Puma Alfa Romeo suursponsor.
Vastseliina Gümnaasium
pisi|400x400px|Pildil Vastseliina Gümnaasiumi hoone. Autor: Tiim Salumägi Vastseliina Gümnaasium on Võrumaal, Võru vallas Vastseliinas asuv gümnaasium.
Alfa Romeo Vormel 1-s
Alfa Romeo S.p.A. (1950–1951)
Nino Farina tuli esimeseks maailmameistriks autol 158, aasta hiljem võitis Juan Manuel Fangio autoga Alfetta 159 (158 edasiarendus kaheastmelise kompressoriga). Alfetta mootorid olid väga võimsad oma väikese suuruse kohta. 159 mootoril oli 310 kW, aga see tuli väga kõrge kütusekulu arvelt (125–175 liitrit 100 km kohta). 1952. aastal, seistes silmitsi suurenenud ohuga Ferrari poolt; otsustas Itaalia riigi omandis olev Alfa Romeo loobuda edasisest võistlemisest pärast seda, kui Itaalia valitsus keeldus toetamast uue auto ehitamist. Kahel eelmisel aastal osales Alfa Romeo sarjas väga väikese eelarvega, kasutades põhiliselt sõjaeelset tehnoloogiat ja materjale.
Autodelta, Marlboro ja Benetton Team Alfa Romeo (1979–1985)
1977. aastal andis Alfa Romeo Autodeltale loa hakata arendama uut Vormel 1 autot. Valminud auto (Alfa Romeo 177) tegi debüüdi 1979. aasta Belgia Grand Prix'l. Partnerlus Brabhamiga lõpetati enne hooaja lõppu, kui Bernie Ecclestone'i võistkond naasis Ford/Cosworth DFV mootorite juurde. Võistkonna teine tulek 1979. aasta keskpaiga ja 1985. aasta vahel ei toonud loodetud edu. Selle perioodi jooksul saavutati kaks parimat stardikohta, Bruno Giacomelli juhtis suurema osa 1980. aasta USA Grand Prix'st kuni elektrisüsteemi rikke tõttu katkestamiseni, 3 kolmandat kohta, 2 teist kohta ja üks kiireim ring. Treeningu käigus 1980. aasta Saksamaa Grand Prix'ks Hockenheimringil hukkus nende sõitja Patrick Depailler. . aastaks palkas Alfa Romeo endale Mario Andretti, aga tulemusi jätkuvalt ei tulnud auto kehva vastupidavuse tõttu. Peale Autodelta ümber struktureerimist osteti võistkonna juhtimise ja auto arendamise teenust sisse Euroracingult, samas kui mootorit arendas jätkuvalt Autodelta. Võistkonna parim hooaeg oli, kui hakati kasutama turbokompressoriga 890T V8 mootorit ja saavutati konstruktorite arvestuses kuues koht, suuresti tänu Andrea de Cesarise kahele teisele kohale.
Kuigi 890T turbomootor oli 1983. aasta hooajal konkurentsivõimeline, siis võimsamad ja kütusesäästlikumat mootorid BMWlt, Ferrarilt, Renault', TAG-Porschelt ja Hondalt, lisaks FIA poolt kehtestatud 220 liitrine kütuselimiit ja tankimise keelustamine. aasta hooajal, tähendas Alfa Romeo langust. 890T (ainuke V8 turbomootor sellel ajal) oli väga janune ja kannatas enim kiiretel radadel, eriti Alfa Romeo koduradadel Imolas ja Monzas. Probleemi leevendamiseks pidi võistkond kasutama vähem turbot, et kütust säästa. See omakorda kärpis märkimisväärselt mootori jõudlust, mis omakorda oli kiiretel radadel väga suureks miinuseks. Mootorit küll arendati edasi, aga kütuseprobleemid säilisid. Riccardo Patrese kolmas koht 1984. aasta Itaalia Grand Prix'l] jäi võistkonna viimaseks poodiumiks. Läbi kahe viimase hooaja oli Patresel ja [[Eddie Cheeveril suuri raskuseid sõitude lõpetamisega kütuse otsa saamise tõttu.
Võistkonna 1985. aasta auto, Alfa Romeo 185T, oli nii konkurentsivõimetu, et poole hooaja pealt võeti käiku eelmise aasta 184T. Auto kohandati vastavusse 1985. aasta reeglitega ja nimetati ringi 184 TB-ks. Eelmise aasta auto oli märkimisväärselt parem, aga sellegipoolest ei saavutatud häid tulemusi. 2000. aastal antud intervjuus ütles Patrese, et 185T oli kohutavaim auto, millega ta eales sõitnud oli.
Alfa Romeo loobus Vormel 1-s pärast 1985. aasta hooaja viimast sõitu Austraalias.
Sauber (2019 – tänapäev)
2019. aasta jaanuaris andis Sauber teada, et võistkonna uueks nimeks saab Alfa Romeo Racing. Erinevalt eelnevast nimevahetusest, kui võistkonna nimeks sai BMW Sauber, jäi võistkond kasutama Šveitsi võistluslitsentsi ning juhtkond jäi samaks. Alfa Romeo. aasta auto nimeks sai C38, jätkates Sauberi traditsiooni. C38 aerodünaamika oli võrreldes konkurentidega üsna omapärane, eriti auto esiosa. Sõitjateks palgati. aasta maailmameister Kimi Räikkönen ja endine Sauber reservsõitja Antonio Giovinazzi. Giovinazzi juhtis Singapuri Grand Prix'd neli ringi, olles esimene Alfa Romeo sõitja alates Andrea de Cesarisest 1983. aasta Belgia Grand Prix'l. Võistkonna parim tulemus tuli kaootiliselt Brasiilia Grand Prix'lt, kus Räikkönen ja Giovinazzi lõpetasid vastavalt neljandana ja viiendana. Alfa Romeo lõpetas aasta konstrukotrite arvestuses kaheksandana, kogudes 57 punkti.
Alfa Romeo jätkas. aasta hooajal sama sõitjate koosseisuga. Jaanuaris andis võistkond teada, et nimisponsorina liitub Poola kütusefirma PKN Orlen ja Robert Kubica liitub reservsõitjana.
Räikkönen tõmbas pärast hooaja lõppu oma Vormel 1 karjäärile joone alla ning Giovinazzi lahkus võistkonnast, et osaleda Vormel E sarjas. Uueks hooajaks liitus võistkonnaga endine Mercedese sõitja Valtteri Bottas ja Vormel 2 sõitja Zhou Guanyu.
Vabalthingavad jõuallikad (1960.–1970. aastatel)
1960. aastatel kasutasid mitmed väikesed Vormel 1 võistkonnad, nagu LDS, Cooper ja De Tomaso, Alfa Romeo R4 mootorit.
1962. aastal ehitas Peter de Klerk eritellimusel vormelauto spetsiaalselt Lõuna-Aafrika vormel 1 meistrivõistlusteks. De Klerki auto jõuallikaks oli Alfa Romeo Giulietta 1.5-liitrine R4 mootor, mida kasutas ka LDS. De Klerki auto ristiti Alfa Specialiks. Auto osales kahel Grand Prix'l, katkestades 1963. aasta Lõuna-Aafrika Grand Prix'l ja lõpetades kümnendana 1965. aasta Lõuna-Aafrika Grand Prix'l. See auto osales ka viiel mitte meistrivõistluste arvestusse kuuluval Grand Prix'l, saades 1963. aasta Rand Grand Prix'l kolmanda koha.
Kümnendi lõpus arendas Alfa Romeo uue V8 mootori oma autodele, mida katsetas Lucien Bianchi Cooperi autoga. Alfa Romeo naasis ajutisel Vormel 1-te. ja. aasta hooaegadeks oma uue V8-mootoriga. Esimeseks aastaks usaldati uus mootor üikaaegsele Alfa Romeo piloodile Andrea de Adamichile, kes sõitis kolmanda tehasemeeskonna McLareniga. See kombinatsioon oli hädas võistlustele kvalifitseerimisega ja kvalifitseeritud sõitudes poldud väga konkurentsivõimelised. Teisel aastal sõitis de Adamich Marchi autoga, aga see kombinatsioon oli samuti ebaedukas.
1976. aastal leppis Bernie Ecclestone Alfa Romeoga kokku, et Brabhami Vormel 1 võistkond hakkab kasutama nende uut Carlo Chiti disainitud 12-silindrist lamamootorit. Jõuallikad olid vabalthingavad ja tootsid 380 kW Cosqorth DFV 347 kW vastu; kuigi Alfa Romeo 12-silindriline jõuallikas oli raske ning kasutas rohkem õli ja vett, kui 8-silindriline Cosworthi jõuallikas. Alfa Romeo jõuallika mahutamine oli väga keeruline ja seetõttu pidi näiteks süüteküünalde vahetamiseks terve mootori autost välja tõstma. Väga kõrge kütusekulu tõttu pidi autos olema vähemalt neli kütusepaaki, et mahutada vähemalt 214 liitrit kütust. Gordon Murray järjest ebaharilikumad disainid, nagu BT46, msi võitis kaks sõitu 1978. aasta hooajal, olid tingitud vajadusest luua kerge ja aerodünaamiline šassii suure ja raske jõuallika ümber. Kui maaefekt muutus 1978. aasta hooajast oluliseks, sai selgeks, et madalad ja laiad jõuallikad hakkavad segama Venturi tunnelite tööd auto põhja all. Murray nõudmisel arendas Alfa Romeo kolme kuuga välja uue kitsama V12 mootori, aga seegi oli kütusekulukas ja mitte väga töökindel.
Turbomootorid (1980. aastatel)
1987. aasta hooajast hakkas Alfa Romeo tegema koostööd Ligier'ga. Gianni Tonti disainitud kahe turboga 1500 cm3 R4 mootorit, nimega Alfa Romeo 415T, testiti Ligier JS29 peal René Arnoux poolt. Kui Fiat (sama ettevõte, kes omas ka Ferrarit) võttis Alfa Romeo üle kontrolli, jäeti tehing katki (ostensibly due to negative remarks by Arnoux about the engine, comparing it to used food) ning Ligier oli sunnitud kasutama Megatroni (endiseid BMW) jõuallikaid terve 1987. aasta hooaja jooksul.
Alfa Romeo tarnis jõuallikaid ka väikesele ja edutule Itaalia Osella võistkonnale 1983 ja 1988 aastate vahel. Koostöö alguses pakkus Alfa Romeo võistkonnale tehnilist tuge; 1984. aasta Osella (mudel FA 1/F) baseerus aasta vanemal tehase Alfa Romeo 183T-l. Kõik järgnevad Osella mudelid, kuni FA1L-ni 1988. aastal, baseerusid sellel Alfa Romeo mudelil.
Scuderia Ferrari (2015–2018)
Alfa Romeo kaubamärk oli Scuderia Ferrari vormelitel alates 2015. aastast kuni 2018. aasta hooaja lõpuni.
Sauber F1 Team (2018)
29. novembril 2017. aastal andis Alfa Romeo teada, et nendest saab Sauberi Vormel 1 võistkonna nimisponsor alates 2018. aastast. 2. detsembril 2017. aastal peeti pressikonverents Alfa Romeo muuseumis Areses, tutvustamaks uut lepingut kahe ettevõtte vahel. Pärast seda toimus uue auto värvilahenduse esitlus ja tutvustati uue hooaja sõitjaid Charles Leclerci ja Marcus Ericssoni. 2018. aasta jaanuaris avalikustas Frederic Vasseur, et Alfa Romeol on plaan Sauberi võistkond üle võtta ja aasta hiljem kuulutati, et võistkond võistleb. aasta hooajast Alfa Romeo Racing nime all, kuid omanikud ja muu struktuur jääb samaks.
Vormel 1 tulemused
(Paks kiri näitab võidetud meistritiitlit)
* – käimasolev hooaeg
Sardid
Sardid ehk sardiinlased on rahvas Itaalias Sardiinia saare keskosas.
Neid on umbes 1,5 miljonit.
Nad kõnelevad sardi keelt.
Rudolf Lipp
Rudolf Lipp (22. jaanuar 1915 Tartu – 4. mai 1984 Toronto) oli eesti näitleja ja lavastaja.
Laulis Estonia ooperikooris, tegi kaasa operettides ja sõnalavastustes. Põgenes 1944 Rootsi, elas aastast 1951 Kanadas. Mängis Stockholmi eesti teatrites ja oli Montréali Eesti Teatri asutajaid (1952). Töötas Torontos tehnilise joonestajana ning tegutses Eesti Rahvusteatris Kanadas näitleja ja lavastajana, algatas koos Riina Reinikuga suviste vabaõhuetenduste traditsiooni Seedriorus.
Mänginud Ingmar Bergmani filmis „Seda ei juhtu siin” (1950, Rootsi) ja Kanada ringhäälingu CBC telefilmides („A Gift to Last”, 1976; „Revolutsiooni orvud”, 1979").
Võitnud Kanada kõrgeima filmiauhinna Genie kui parim meesnäitleja aastal 1980.
Oli aastast 1942 abielus Riina Reinikuga.
Lili
Lili on naisenimi. Nime Lili nimepäev on 20. mai.
Nime levik Eestis
2018. aasta 1. jaanuari seisuga on eesnimi Lili 114 naisel. Lili on populaarsuselt 700. naisenimi. Vanim Lili on vanuserühmas 80–84, noorim vanuserühmas 0–4. Lili on keskmiselt 35 aasta vanune (mediaanvanus on 35). Kõige populaarsem on eesnimi Lili vanuserühmas 0–4, kus neid on 10 000 elaniku kohta 2,25. Kõige rohkem on eesnimega Lili sündinuid veebruaris, kokku 14.
Günokriitika
Günokriitika (pr la gynocritique, ingl gynocritics) on kirjanduskriitika haru, mis tegeleb ainult naisautorite loomingu analüüsimise ja tõlgendamisega, seejuures ei pea kriitik ja uuritav ise feministid olema. Naiskirjanike tekstide hindamise eesmärk ei ole otsida feminismiteooriale sobivaid ning feministlikule kirjanduskriitikale omaseid poliitilisi seisukohti, vaid koguda empiirilisi materjale naiste loodud kirjanduse ajaloo, žanrite, keelekasutuse, eri teemade ja struktuuride kohta. Selline käitumine võimaldab luua uusi kirjanduslikke mudeleid, mis ei ole surutud meesautorite loomingu vormi, traditsioonidesse ja teooriatesse.
Ajalugu
Günokriitika idee üks eelkäija on filosoof John Stuart Mill, kes juba 1869. aastal tähendas vajadust uutele mudelitele, mis arvestaksid naiste kirjandusega. Günokriitika mõiste autor on Ameerika kirjanduskriitik Elaine Showalter, kes on tuntud oma feministlike käsitluste poolest, mis on olnud progressiivsed uurimused naiste õiguste tagamisel ning naisautorite loomingu analüüsimisel. Oma tuntuimas essees – „Feministliku poeetika poole” (1979) – esitleb ta günokraatia mõistet, mille järgi tuleb naisi näidata täieõiguslike loojatena, mitte üksnes passiivsete tarbijatena.
Showalteri seisukoht iseloomustab laiemalt kogu kirjandusteadusliku feminismi teist lainet,  kui feminism asus varasemast põhjalikumalt tegelema naiste kultuurilise ja sotsiaalse identiteedi küsimusega. Teise laine lõpuaastatel ilmus palju günokriitilisi tekste, näiteks Sandra Gilberti ja Susan Gubari „Hull naine pööningul“ (1979), mis kirjeldavad naiste ärevust autorsuse pärast, kuna see on ajalooliselt olnud rohkem meestele omistatud õigus ning tegevus.
Günokriitika kui termin ei ole tänapäeval nii laialt levinud kui aastakümneid tagasi, mil Showalter selle idee sõnastas. Siiski on selle mõte ja tava endiselt oluline, sellest tulenevalt ka teosed, mis klassikalisteks günokriitika näideteks kujunesid (eespool mainitud „Hull naine pööningul“, „Feministliku poeetika poole”).
Hiina 2018. aasta taliolümpiamängudel
Hiina osales 2018. aasta taliolümpiamängudel Pyeongchangis 81 sportlasega, kes võistlesid 12 spordialal.
Olümpiavõitjaks tuli lühirajauisutaja Wu Dajing meeste 500 m distantsil.
Carl Friedemann Vogt
Carl Friedemann Vogt (ka Karl Friedemann Vogt; 18. oktoober 1760 Tüüringi, Saksamaa – 23. jaanuar 1844 Lüganuse) oli Eesti vaimulik.
Ta sündis Saksamaal Büsselebenis Erfurdi lähedal Tüüringis. Ta õppis Erfurdi gümnaasiumis, seejärel aastatel 1776–1779 Erfurdi Ülikoolis ja 1779–1781 Göttingeni ülikoolis. Tuli aastal 1784 Eestimaale koduõpetajaks. Ordineeriti 23. septembril/4. oktoobril 1795 õpetajaks.
Ta oli aastatel 1795–1844 Lüganuse Ristija Johannese koguduse õpetaja. Lisaks oli ta 13. augustist 1816 Alutaguse praostkonna praost ja 6. detsembrist 1837 Eestimaa konsistooriumi nõunik.
Tema juures oli müügil Otto Wilhelm Masingu teos "Pühhapäwa Wahhe-luggemissed".
Isiklikku
Tema poeg Carl Heinrich Friedemann Vogt oli samuti Lüganuse Ristija Johannese koguduse õpetaja.
Porilombi Pargi Parm
Aastatel 1919–1920 ilmus ajakiri 1 kord aastas, 1921. aastal 2 korda aastas. Ajakiri ilmus igal aastal uue pealkirjaga: Porilombi Pargi Parm (4 lk) (1919), Porilombi Parm (8 lk) (1920) ja Parm (12 lk) (1921) ning alapealkirjadega: Nalja- ja pilkeleht (1920); Tõe-, nalja- ja pilkeleht (1921). Ajakiri "Parm" jõulunummer konfiskeeriti politsei poolt. Kätte saadi 991 numbrit.
Ajakirja andsid välja kirjastused Valga "Ühistöö" (1919) ; V. E. K. Ühisus (1920) ja Jaan Raudma (1921). Vastutavad toimetajad olid V. Raag (1919) ja Jaan Raudma (1920–1921). Ajakirja trükiti Valgas trükikojas "J. Adamson (Kultura)".
Sharon
Sharon on heebrea päritolu eesnimi. Tänapäeval kasutatakse seda ingliskeelsetes maades peamiselt naisenimena, kuid Iisraelis pannakse seda ka meestele.
SD Compostela
Sociedad Deportiva Compostela, S.A.D. on Hispaania jalgpalliklubi, mis tegutseb Santiago de Compostelas. See mängib Hispaania tugevuselt kolmandas liigas Segunda División B.
Algne klubi asutati 1928. aastal. 1962. aasta juunis loodi klubi Sociedad Recreativa Compostela, mis liitus samal aastal ühe teise klubiga ning sai nimeks Sociedad Deportiva Compostela. Aastatel 1994–1998 mängis Compostela neljal hooajal Hispaania kõrgliigas. 2000. aastate alguses sattus klubi rahalistesse raskustesse ning 2006. aastal klubi likvideeriti. Praegune klubi loodi 2004. aastal nime all SD Campus Stellae ning praeguse nime sai see 2006. aastal pärast eelmise klubi likvideerimist.
Klubi kodustaadion on 16 666 inimest mahutav San Lázaro.
Ave Nahkur
Ave Nahkur (sündinud 19. jaanuaril 1962 ) on eesti naivismi viljelev kunstnik.
Ta lõpetas 1980. aastal Tallinna 24. Keskkooli keraamika haru.
Looming
Tema maale eksponeeritakse Hiiu Õlletoas ja endises Raudoja kõrtsis.
Isiklikku
Ave Nahkuri elukaaslane on Imre Toltsberg. Tema noorem poeg Rudolf Toltsberg on muusik.
Visa hing 2
"Visa hing 2" on 1990. aasta märulifilm, filmisarja "Visa hing" teine film.
Sisu
John McClaine ootab Los Angelese lennuväljal oma naist, kui sekkuvad terroristid, kes teevad lennukite maandumise võimatuks. Terroristid nõuavad ühe üliohtliku kurjategija vabastamist, keda parasjagu lennukiga ühest vanglast teise viiakse. McClaine'il tuleb kriis lahendada enne, kui lennujaama kohal tiirutavatel lennukitel kütus otsa saab.
Audru polder
pisi|Audru polder. Audru polder on Pärnu maakonnas Audru aleviku ja Valgeranna vahelisest 2,5 kilomeetri pikkusest alleest lõuna poole jääval ranna-alal asuv Eesti esimene polder, mis rajati 1938. aastal üleujutuste vastu. Ligi 2000 hektari suurune Audru polder on paljude linnuliikide pesitsus- ja läbirändeaegne puhkepaik ning kuulub Natura 2000 võrgustiku linnualade hulka.
Kristina
Kristina on naisenimi.
Nime Kristina nimepäev on 24. juulil.
Lätis oli 2021. aasta 30. juuni seisuga eesnimi Kristina 1414 inimesel.
Lembitu (kolhoos)
Lembitu oli kolhoos Jõgeva rajoonis Saare külanõukogus. Kolhoosi keskasula oli Voore. Kolhoosi pindala oli 8600 ha.
Hõbe-luulissamblik
Ta on Eestis arvatud II kaitsekategooriasse (seisuga 2012).
Jänese kõrts
Jänese kõrts (saksa keeles Hasenkrug) oli kõrts Tartumaal Tartu-Maarja kihelkonnas. See oli Vorbuse mõisale kuulunud üks kahest kõrtsist (teine oli Tuule kõrts).
Kõrtsi on markeeritud 1796 Mellini atlases (Jennisi-Krug) ja 1839 Carl Gottlieb Rückeri kaardil (Jennese-Krug).
1900 oli kõrtsmikuks Johann Rosenberg, 1909 Aleksander Ader. 1912 langes kõrts tuleroaks. 1926 põles see taas ning järgmisel aastal taotles varemeid ja kõrtsikohta endale Kaitseliit.
Sharon (täpsustus)
Sharon võib tähendada mitut asja.
Selenium
Selenium on tarkvara testimisraamistik veebirakenduste testimiseks. Seleniumi integreeritud arenduskeskkond (IDE) võimaldab kasutada taasesitamise vahendit, et ei oleks vaja ära õppida testide skriptikeelt.